section_heading: GP3 Series
paragraph_text: U sezoni 2017. osvaja naslov u GP3 seriji. Vozio je za momčad ART Grand Prix, a momčadski kolege su mu bili Jack Aitken, Nirei Fukuzumi i Anthoine Hubert. Russell je prvu pobjedu upisao na utrci na Red Bull Ringu, nakon koje je uslijedila pobjeda i na Silverstoneu. Nakon što nije startao na Hungaroringu, Russell pobjeđuje još na Spa-u i Monzi. S još tri postolja, Russell osvaja 220 bodova, čak 79 više od drugoplasiranog Aitkena. Iste godine postaje vozač Mercedesove junior akademije. Nakon što je za Force Indiju koja je koristila Mercedesove motore te sezone, testirao na testu u Mađarskoj, u Brazilu je na prvom treningu nastupio umjesto Sergija Péreza, dok je na posljednjoj utrci prvenstva u Abu Dhabiju na prvom treningu zamijenio Estebana Ocona.<ref> GP3 prvak Russell u petak u Brazilu nastupa za Force Indiju MAXF1, objavljeno 8. studenog 2017. Pristupljeno 10. listopada 2020.